CELEX: 32012D0703
Language: sl
Date: 2012-11-13 00:00:00
Title: 2012/703/EU: Sklep Sveta z dne 13. novembra 2012 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Central Bank of Ireland

16.11.2012   
            
            
               SL
            
            
               Uradni list Evropske unije
            
            
               L 319/6
            
         SKLEP SVETA
   z dne 13. novembra 2012
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Central Bank of Ireland
   (2012/703/EU)
   SVET EVROPSKE UNIJE JE –
   ob upoštevanju Protokola (št. 4) o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila Evropske centralne banke z dne 14. septembra 2012 Svetu Evropske unije o zunanjem revizorju centralne banke Banc Ceannais na hÉireann/Central Bank of Ireland (ECB/2012/20) (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.
            
         
               (2)
            
            
               Mandat sedanjega zunanjega revizorja Central Bank of Ireland bo potekel po reviziji za poslovno leto 2011. Zaradi tega je treba imenovati zunanjega revizorja od poslovnega leta 2012.
            
         
               (3)
            
            
               Central Bank of Ireland je za svojega zunanjega revizorja za poslovna leta od 2012 do 2016 izbrala družbo RSM Farrell Grant Sparks.
            
         
               (4)
            
            
               Svet ECB je priporočil, naj se družba RSM Farrell Grant Sparks imenuje za zunanjega revizorja Central Bank of Ireland za poslovna leta od 2012 do 2016.
            
         
               (5)
            
            
               Primerno je upoštevati priporočilo Sveta ECB in v skladu s tem spremeniti Sklep Sveta 1999/70/ES (2) –
            
         SPREJEL NASLEDNJI SKLEP:
   Člen 1
   Člen 1(5) Sklepa 1999/70/ES se nadomesti z naslednjim:
   
      „5.   Družba RSM Farrell Grant Sparks se imenuje za zunanjega revizorja Central Bank of Ireland.“
   
   Člen 2
   Ta sklep začne učinkovati z dnem uradnega obvestila.
   Člen 3
   Ta sklep je naslovljen na Evropsko centralno banko.
   
      V Bruslju, 13. novembra 2012
      
         
            Za Svet
         
         
            Predsednik
         
         V. SHIARLY
      
   
   
      (1)  UL C 286, 22.9.2012, str. 1.
   
      (2)  UL L 22, 29.1.1999, str. 69.